28 octombrie 2014, Bucuresti

**Comunicat de presa**

Activitatile economice si sociale nu mai pot fi concepute fara includerea elementelor de tehnologia informatiei si comunicatiilor, care contribuie in mod decisiv la cresterea competitivitatii si dezvoltarii afacerilor. In sprijinul progresului societatii romanesti vine Strategia Nationala privind Agenda Digitala pentru Romania, elaborata de Ministerul pentru Societatea Informationala, in conformitate cu Agenda Digitala Europeana, care are in vedere dezvoltarea sectorului romanesc de IT&C, precum si cresterea eficientei si reducerea costurilor din sectorului public. Un beneficiu important al implementarii Agendei Digitale in Romania este cresterea productivitatii in sectorul privat ca urmare a reducerii barierelor administrative in relatia cu statul si imbunatatirea competitivitatii fortei de munca.

Importanta unui astfel de subiect a atras reprezentanti de seama ai institutiilor de stat, autoritatilor publice locale si centrale, ai mediului academic, societatii civile si companii private din domeniul IT&C, care s-au intalnit astazi in cadrul Conferintei **Agenda Digitala 2014-2020, *Politici europene privind sectorul IT&C*** pentru a dezbate proiectul cu acelasi nume initiat de Ministerul pentru Societatea Informationala.

In cadrul conferintei au fost prezentate programele Agendei Digitale concepute pe patru mari directii: **eGuvernare, Interoperabilitate, Securitate Cibernetica, Cloud Computing, Open Data, Big Data si Media Sociale; TIC in e-Educatie, e-Sanatate, e-Cultura si e-Incluziune sociala; e-Comert, Cercetare - Dezvoltare si Inovare TIC; Broadband si Infrastructura de servicii digitale.** Aceste programe au drept scop crearea infrastructurii necesare pentru dezvoltarea economiei digitale si pentru transformarea pe mai multe niveluri: legislatie, inovatie, schimbari procedurale, modificari de comportament etc. Principalul obiectiv al proiectelor de eGuvernare este de a moderniza administratiile publice centrale si locale pentru a oferi servicii cetatenilor si mediului de afaceri, intr-un mod integrat, transparent si sigur.

Conferinta a fost deschisa de **Razvan Cotovelea, Ministrul pentru Societatea Informationala**, care a subliniat deschiderea Ministerului, prin proiectele sale, catre catre societatea civila, mediul de afaceri, mediul universitar si catre organizatii neguvernamentale, in special catre organizatii profesionale.‘’Romania a semnat in luna august documentul cu Comisia Europeana si in acest moment avem foarte bine clarificat modul de implementare al fondurilor structurale si de investitii 2014-2020. Prin Agenda Digitala reusim sa introducem principalele interventii publice pe care dorim sa le finantam in perioada imediat urmatoare: fonduri publice, fonduri private, parteneriatul public privat’’, a declarat ministrul. Domnia sa a mai afirmat ca o atentie deosebita trebuie acordata sustinerii dezvoltarii clusterelor si modului in care acestea vor fi finantate. ’Nu in ultimul rand consideram ca anul 2015 este anul de gratie al domeniului IT&C cand lucrurile ar trebui sa inceapa sa se intample. Avem un mare concern international care urmeaza sa vina in Romania si care va crea 3000 de locuri de munca in domeniul IT&C si un al doilea concern de peste ocean, ce doreste sa isi externalizeze o parte din servicii, generand in jur de 1500 locuri de munca. Prin urmare este obligatia noastra sa sutinem acest demers pozitiv: prin noi locuri de munca, noi IMM stimulate sa isi dezvolte activitatea, sustinand cresterea competitivitatii economiei nationale si impunerea Romaniei ca un actor important in sectorul ITC la nivel european. De asemenea, vom sustine si aplicarea pentru finantarea de proiecte in domeniul cercetarii-dezvoltarii si formarii profesionale in acest domeniu, cel mai eficace si eficient produs al scolii romanesti’’, a mentionat Razvan Cotovelea.

In cea de-a doua interventie, Razvan Cotovelea a subliniat importanta securitatii cibernetice ca o stare de bine oferita cetatenilor din partea institutiilor. Legea securitatii cibernetice se afla momentan in dezbatere in Parlament. Toate investitiile si dezvoltarile in domeniul IT&C, ale mediului public si privat, trebuie asigurate din punct de vedere cibernetic’, a concluzionat Razvan Cotovelea.

Legat de Agenda Digitala, **Ovidiu Ghiman**, Director Executiv Comercial Segment Business, grupul Telekom Romania, a declarat “Credem ca solutiile de telcomunicatii sunt indispensabile unei dezvoltari sociale si economice pe termen lung. In cadrul Agendei Digitale, Romania si-a asumat mai multe obiective ambitioase, printre care acela de a creste procentajul romanilor care folosesc solutii de eGuvernare de la 5% in 2013 la 35% in 2020. Suntem pregatiti sa continuam colaborarea cu autoritatile guvernamentale pentru a atinge obiectivele din Agenda Digitala, oferind solutii de telecomunicatii menite sa accelereze digitalizarea Romaniei si, implicit, cresterea economica”.

**Marius Bostan, Presedinte FNTM** a declarat in cadrul conferintei: ‘’Dezbaterea despre Agenda Digitala este importanta pentru managementul modern si pentru dezvoltarea Romaniei bazata pe tehnologia informatiei si comunicatii, racordata la agenda digitala europeana. Dezvoltarea internetului si penetrarea lui in toate aspectele vietii cotidiene deschide noi oportunitati pentru antreprenori, administratie si cetateni. Viteza schimbarii creeaza necesitatea unei informari permanente si a unei consultari profunde intre guvern, administratia locala, mediul de afaceri, mediul universitar si academic si cetateni. Prin interventiile speakerilor si participantilor la acest eveniment s-au creat premise pentru o mai inteligenta fructificare a resurselor existente in urmatorii ani.’’

Evenimentul a fost organizat de Concord Communication cu spijinul partenerului principal Telekom Romania, si al partenerilor Cisco Romania, 3M si Philips Romania. Au contribuit cu continut de valoare Ministerul pentru Societatea Informationala, reprezentati de seama ai administratiei centrale, profesori si academicieni, Fundatia Nationala a Tinerilor Manageri-FNTM, Asociatia Municipiilor din Romania, societati si organizatii din domeniul IT&C.